Na temelju odredaba članka 59. Zakona o radu ( NN 93/14, 127/017 ) i članka 33. Statuta Opće bolnice Gospić, ravnatelj Opće bolnice Gospić raspisuje

**NATJEČAJ**

**za prijam na stručno osposobljavanje za rad bez zasnivanja radnog odnosa (stručno osposobljavanje za rad) za poslove radnog mjesta**

1. referenta za pravne poslove – VŠS (m/ž) – 1 izvršitelj
2. financijskog knjigovođe – VŠS (m/ž) – 1 izvršitelj

**Uvjeti pod:**

a) završen preddiplomski sveučilišni studij ili stručni studij prava – stručni prvostupnik

 (baccalaureus) prava (bacc. admin. publ.)

b) završen preddiplomski sveučilišni studij ili stručni studij Ekonomika poduzetništva –

stručni prvostupnik (baccalaureus) ekonomije (bacc. oec.)

Uz prijavu na natječaj kandidati trebaju priložiti:

* životopis
* domovnicu (presliku)
* svjedodžbu o završenom školovanju – dokaz o ispunjavanju uvjeta (presliku)
* potvrdu o radnom stazu izdanu od Hrvatskog zavoda za mirovinsko osiguranje (presliku)
* uvjerenje o vođenju u evidenciji Hrvatskog zavoda za zapošljavanje.

Izabrani kandidat priložene isprave po obavijesti o izboru, a prije potpisivanja ugovora o stručnom osposobljavanju za rad bez zasnivanja radnog odnosa, dužan je dostaviti u izvorniku, kao i uvjerenje o zdravstvenoj sposobnosti radnika. Stručno osposobljavanje za rad bez zasnivanja radnog odnosa započima suglasno propisima za koje je nadležan Hrvatski zavod za zapošljavanje (kandidat mora ispunjavati uvjete koji su njima određeni) odnosno uz uvjet da Hrvatski zavod za zapošljavanje udovolji odgovarajućem zahtjevu ustanove (obrazac APZ-Z01) za izabranog kandidata.

Sukladno odredbama Opće uredbe o zaštiti podataka (EU) 2016/679, OB Gospić obrađuje osobne podatke koje kandidat dostavi u okviru svoje prijave na natječaj, a radi provedbe istog. OB Gospić će podatke kandidata obraditi na osnovu privole, a objavu osobnih podataka (ime i prezime) kandidata na internetskoj stranici, oglasnoj ploči te u pojedinačnoj pisanoj obavijesti, u svrhu obavještavanja o rezultatima natječaja OB Gospić će izvršiti na osnovu legitimnog interesa i pravne obveze. Svaki kandidat može u bilo kojem trenutku povući privolu za obradu svojih osobnih podataka, što ne utječe na zakonitost obrade prije povlačenja privole. Povlačenjem privole za obradu osobnih podataka OB Gospić neće moći obraditi Vašu prijavu na natječaj.

Sukladno Općoj uredbi o zaštiti podataka kandidat u vezi sa obradom svojih podataka ima pravo na ispravak, na pristup, na brisanje, pravo na ograničenje obrade, pravo na prenosivost podataka, pravo na prigovor radi obrade osobnih podataka te pravo na prigovor nadzornom tijelu.

Natječaj je otvoren od 14.11.2018. – 23.11.2018. godine, a rok za obavještavanje kandidata o rezultatima izbora je 30 dana od dana zaključenja natječaja.

Nepotpune i nepravodobne prijave neće se razmatrati.

Prijavu s potrebnom dokumentacijom o ispunjavanju uvjeta iz natječaja treba poslati na adresu: Opća bolnica Gospić, Gospić, Kaniška 111, s naznakom “Za natječaj – stručno osposobljavanje za rad bez zasnivanja radnog odnosa”.

 **Opća bolnica Gospić**